# Valladolid

| Valladolid
 |
| --- |
| Pogled iz zrakaPogled iz zraka |
|  |
| Koordinate: ﻿ / ﻿ |
| **Država** |  Španjolska
 |
| **Autonomna zajednica** | Kastilja i Leon
 |
| **Provincija** | Valladolid
 |
| **Comarca** | Campiña del Pisuerga
 |
|  |
| **Vlast**  |
|  - **gradonačelnik** | Oscar Puente
 |
|  |
| **Površina**  |
|  - **Ukupna** | 197 km²
 |
| **Visina** | 698 metara
 |
|  |
| **Stanovništvo** (2017.)
 |
|  - **Grad** | 299,715
 |
|  - **Gustoća** | 1,518 stan / km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 47001–47016
 |
| **Pozivni broj** | 983
 |
| Karta
 |
| Valladolidclass=notpageimage| Pozicija Valladolida u Španjolskoj
 |

**Valladolid** je grad i općina od 299,715 stanovnika na sjeveru Španjolske u Autonomnoj zajednici Kastilja i Leon.
Valladolid je i administrativni centar istoimene Provincije Valladolid i sjedište nadbiskupije

## Geografija

Valladolid leži duž obala rijeke Pisuerga nedaleko od njena ušća u Douro, udaljen 128 km jugozapadno od Burgosa.

## Historija

Valladolid kog su Mauri zvali - Belad Ulid je prvi put dokumentiran 1074. u pismu / darovnici upućenom knezu Pedru Ansúrezu, kojim mu kralj Alfonso VI daje
Valladolid kao feud.
Za vladavine kneževa Ansûrez, Valladolid je izrastao u grad koji je od velike važnosti. Valladolid je bio njihov feud sve do 1208. kad ga je kralj Alfonso VIII anektirao
u svoje krunske zemlje.

Još od vremena vladavine Alfonsa VII (12. vijek) pa sve do vladavine Felipe II (kraj 16. vijeka), pa čak i kasnije za vladavine Felipe III (početak 17. vijeka) je bio sjedište kastiljanskog, a nakon tog i španjolskog dvora.

U Valladolidu su se 1469. vjenčali katolički vladari Ferdinand II. Aragonski i Isabela I od Kastilje.
Valladolid je teško pretrpio za vrijeme Španjolskog rata za nezavisnost (1808.-1814.), tad su francuski vojnici porušili dosta njegovih antiknih građevina.

## Znamenitosti

Od arhitektonskih spomenika koji su to preživjeli treba spomenuti; crkvu Santa Cruz (kraj 15. vijeka); palaču univerziteta sa baroknom fasadom koju su 1715. podigli i isklesali Narciso i Diego Tomé, palača kneževa Rivadavia u kojoj je danas smještena vlada
Provincije Valladolid. U toj palači je 1527. rođen kralj Felipe II. Atraktivna je i guvernerova palača (Capitanía General) nekadašnja kraljevska palača sa velikim dvorištem i nedovršena katedrala (sa dijelovima iz 13. vijeka), koju je počeo graditi 1585. Juan de Herrera a posvećena je 1688.

Od ostalih znamenitosti treba spomenuti *Crkvu San Gregorio*, iz 15. vijeka, sa veličanstvenom kasnogotičkom fasadom, u kojoj je danas smješten muzej skulptura i *Spomenik Kristofora Kolumba* podignut 1905., koji je umro u Valladolidu 20. maja 1506.

Valladolid ima jedan od najstarijih univerziteta u Španjolskoj, osnovan 1346. uz brojne druge obrazovne ustanove.

## Privreda

Valladolid je industrijski centar poljoprivrednog kraja, sa svojom prehrambenom industrijom, tvornicama tekstila i građevinskim kompanijama.

U njemu još od 1951. francuska kompanija Renault ima tvornicu za montažu automobila.

## Gradovi pobratimi

* Morelia, Meksiko
* Lille, Francuska
* Orlando, Sjedinjene Američke Države
* Firenca, Italija
* Lecce, Italija
* Ahmedabad, Indija

## Reference

## Vanjske veze

* *Ayuntamiento de Valladolid* (`es`)